google/wiki40b huggingface dataset:
Pennsylvanias flagg

Pennsylvanias flagg er blått og har delstatens våpenskjold i midten. Det ble innført 13. juni 1907 og skal offisielt ha størrelsesforholdet 27:37.
Delstatens våpen består av et skjold som er vannrett delt i tre. Skjoldet inneholder et skip, en plog og tre kornnek. Hjelmtegnet over skjoldet er plassert på en vulst og består av en svart, hvithodet amerikansk havørn (Haliaeetus leucocephalus). Under skjoldet er det to grener med blad og krysslagte endestykker. Skjoldholderne er to svarte hester med rødt seletøy og som står på et luftig postament omslynget av et bånd. Mottoet på båndet er virtue, liberty and independence.
I likhet med mange andre delstater, der flaggduken også er blå, har Pennsylvanias flagg militære faner som forbilde. Delstatsflagg med blå flaggduk har også Connecticut, Sør-Carolina, New Hampshire, Virginia, New York, Vermont, Kentucky, Indiana, Maine, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska. Imidlertid har Louisiana, Oklahoma og Sør-Dakota en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.
Mricchakatika

Mṛcchakaṭika (devanagari: मृच्छकटिकम्) betyr «den lille leirvognen» og er et sanskrit-drama i ti akter, skrevet av kong Śudraka i det 2. århundre f.Kr. Dramaet er satt til Pataliputra (dagens Patna).
Eilema psaudocomplanum

Utseende

Eilema psaudocomplanum ligner mye på de andre lavspinnerne i slekten Eilema.  Framvingene hos hannen er ensfarget lyst skittengule, med et  gulere parti i framkanten.  Bakvingene er ensfarget skittengul.  Bakkroppen er også gulaktig grå, men mer gul bakerst. Vingene holdes taklagt bakover kroppen i hvile. Vingespennet er mellom 30 og  35 millimeter.
De tre artene Eilema palliatellum, sølvgrå lavspinner og Eilema psaudocomplanum ligner mye på hverandre. Men det er bare sølvgrå lavspinner som med sikkerhet finnes i Norden.  For sikker artsbestemmelsen må artens genitalier undersøkes.
Lavspinnere kan forveksles med flere andre småsommerfugler, kanskje særlig en vikler eller en liten måler.  Men de kan skilles fra disse på de to duftkjertlene hunnene har like ved eggleggingsåpningen, helt bakerst på bakkroppen. Lavspinnere har også et høreorgan (Tympanalorgan) på siden av brystet (metathorax).

Levevis

Eilema psaudocomplanum  tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Puppestadiet tilbringes ofte i en barksprekk eller lignende. Kokongen er ofte delvis gjennomskinnelig spunnet og består også ofte av noe av larvens hårbekledning. Puppen klekkes etter noen uker.

Utbredelse

Eilema psaudocomplanum er utbredt i sør- og mellom Europa.

Navnet

Det latinske navnet Eilema betyr omsluttet, spole, og slekten har trolig fått navnet fordi noen arter bretter eller «ruller» vingene rundt kroppen som en spole når den hviler.
Diego Maradona

Oppveksten

Maradona ble født i Villa Fiorito i Argentina, en slumby på den sørlige utkanten av Buenos Aires. Familien hans var utpreget fattige og hadde flyttet dit fra provinsen Corrientes. Han var den første sønnen og hadde to yngre brødre, Hugo (el Turco) og Eduardo (Lalo) som også ble profesjonelle fotballspillere. Han hadde tre eldre søstre i tillegg.
Da Maradona hadde blitt ti år gammel ble han sett av en talentspeider mens han splite for den lokale klubben Estrella Roja. Han ble tatt inn hos Los Cebollitas (de små løkene), juniorlaget til Buenos Aires sine Argentinos Juniors. Som ballgutt ved tolvårsalderen, underholdte han tilskuerne ved førstedivisjonskampene ved å utføre balltriks under pausene.

VM 1986

Av mange huskes Maradona best fra kampen mot England i VM 1986. I denne kampen scoret Maradona to bemerkelsesverdige mål. Det første målet scoret han med hånden, men dommeren (Ali bin Nasser) så ikke dette, og godkjente scoringen. Hans andre mål mot England i kvartfinalen – en spektakulær 65 meter dribling gjennom seks engelske spillere fra egen banehalvdel – blir vanligvis kalt «århundrets mål», eller, i Argentina, «det kosmiske svevet» (el barrilete cosmico på spansk).

Etter fotballkarrieren

Diego Maradona har etter sin karrieres avslutning kjempet mot overvektsproblemer, likesom han også i perioder har hatt problemer med misbruk av kokain. På tross av dette glemmer hans fans ham ikke, og Maradona har mottatt flere hedersbevisninger og ærestitler etter sin karrieres avslutning, deriblant en kåring av et av hans mål i 1986 som VM-historiens beste mål under en sluttrunde (det andre målet mot England, hvor han driblet av seks menn innen han skårte). I 2007 var han innlagt på en psykiatrisk institusjon, angivelig for avvenning fra alkohol 
I februar 2009 ble han bestefar.

Trener for Argentina

I 2008 ble Diego Maradona utnevnt som ny landslagstrener for Argentina.
Maradona leder Argentina til Fotball-VM i Sør-Afrika 2010. Argentina slår Uruguay 0-1 (første borteseier i Uruguay på 34 år) og tar 4 plassen i gruppa, Uruguay får kvalik plassen bak. Hvis Argentina hadde tapt og Ecuador vunnet sin kamp mot Chile ville VM blitt uten Argentina.
I Fotball-VM 2010 i juni 2010 startet Argetina med å slå Nigeria 1-0, og slo deretter Sør-Korea 4-1, med en hat-trick av Gonzalo Higuain I den siste kampen i gruppespillet vant Argentina 2-0 over Hellas som gjorde at Argentina vant sin gruppe og gikk videre til sluttspillet hvor neste motstander ble Mexico. Etter å ha slått Mexico 3-1 tapte de neste kamp mot Tyskland og røk deretter ut av turneringen.  15. juli 2010 ble Maradona tilbudt en ny 4-årskontrakt som vil gi han ansvar for det Argentinske landslaget til VM 2014 i Brasil. den 27. juli samme år tok det Argentinske fotballforbundet en helomvenning hvor de bestemte seg for å ikke fornye han sin kontrakt.
Pingyuan (Meizhou)

Pingyuan (kinesisk: 平远县; pinyin: Píngyuǎn Xiàn) er et fylke i den kinesiske provinsen Guangdong. Det ligger i byprefekturet Meizhou.
Befolkningen var på 247 738 innbyggere i 1999.

Samferdsel

Kinas riksvei 206, som passerer dette området, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Pakistan under VM i friidrett 2017

Resultater

(Q, q – kvalifisert, NM – intet gyldig resultat, SB – sesongbeste)
Carrozzeria Touring

Historie

Selskapets grunnlegger, Felice Bianchi Anderloni, arbeidet tidligere som testsjåfør for Isotta-Fraschini og Peugeot, men sluttet i 1926 for å starte for seg selv. Touring startet sin aktivitet i et lite lokale nord for Milano, ikke langt fra hovedkvarterene til Alfa Romeo og Isotta-Fraschini samt Citroëns italienske avdeling. Selskapets første oppdrag kom fra disse tre, i tillegg til bygging av endel kjøretøy til jakt- og fiskebruk for
Carrozzeria Touring startet sin aktivitet i et lokale nord for Milano, nær Alfa Romeo, italienske Citroën og den tidligere Isotta-Fraschini-fabrikken, og Tourings første oppdrag kom også fra disse fabrikkene. I 1927 ansatte Touring designeren Giuseppe Seregni, som tidligere hadde arbeidet sammen med Anderloni hos Isotta-Fraschini. Etterhvert fikk selskapet lisens på Charles Weymanns system av stoffdekte rammer, som ble en forgjenger til deres eget Superleggera-konstruksjonssystem.

Superleggera

Touring opparbeidet seg etterhvert en ekspertise på lettmetaller, og fikk suksess innen produksjon av fly på 1930-tallet. Dette førte til utviklingen av Superleggera-systemet, som består av en struktur av tynne rør som former karosseriets grunnform, med tynne lettmetallplater for å dekke og styrke rammeverket. I tillegg til at det gir en lett struktur gir Superleggera-teknikken også stor fleksibilitet, noe som sørget for at Touring kunne konstruere innovative og moderne karosseriformer svært raskt.
Touring er blant annet kjent for sine Superleggera-baserte design for Alfa Romeo, og kanskje spesielt på chassiset fra Alfa Romeo 8C 2900. En annen og svært kjent Superleggera-konstruksjon er BMW 328.

Etter 2. verdenskrig

Kort tid etter krigen var selskapet i gang, og Anderloni utviklet et antall modeller i samarbeid med Federico Formenti, blant annet Alfa Romeo Frecchia d'Oro og Ferrari 166 i både coupé- og cabrioletutgaver. I 1948 døde Anderloni, og sønnen Carlo Felice Bianchi Anderloni tok over styringen i selskapet. Superleggera-systemet ble stadig lisensiert rundt i verden, og under Carlos ledelse vokste selskapet ytterligere. Spesielt sent på 1950-tallet utviklet selskapet en rekke modeller, og sto blant annet for serieproduksjon av flere modeller fra Alfa Romeo, Aston Martin, Lancia, Lamborghini med fler. I tillegg arbeidet selskapet i samarbeid med Hudson Motor Car Company med utviklingen av Hudson Italia.
Etterhvert begynte stadig fler bilfabrikker med egen karosseriproduksjon, og Touring mistet også oppdrag til større konkurrenter som Pininfarina og ItalDesign. Selskapets forsøk på å holde seg til tradisjonelt håndverk og høy standard førte etterhvert til konkurs, og mange av selskapets ansatte fikk arbeid hos Carrozzeria Marazzi, hvor de bygget karosserier for Maserati. Carlo Felice selv gikk til Alfa Romeos designavdeling som rådgiver, og tok etterhvert over stillingen som designsjef.
Den masoretiske bibelteksten

Den masoretiske bibelteksten (MT, ; fra hebraisk masora, «tradisjon»), er den jødiske standardversjonen av Det gamle testamentes hebraiske originaltekst. Den har navn etter masoretene, «de skriftlærde», som i tidlig middelalder gjorde arbeidet. Denne teksten defineres ikke bare bøkene i den jødiske kanon, men også den presise, bokstavtro teksten i jødedommens bibeltekster, foruten også deres vokalisering og aksentuering kjent som Masora. Opprinnelig ble de tidligste bibeltekstene skrevet utelukkende med konsonantbokstaver, og den masoretiske teksten fikk derfor vokaltegn i ettertid.

Den opphavlige bibeltekst

MT er også i stor grad benyttet som grunnlaget for oversettelser av Det gamle testamente i protestantiske bibler, og i nyere år (side 1943) også for katolske bibler. I moderne tid har Dødehavsrullene vist at MT er bortimot identisk til en del tekster i Tanákh fra 200 f.Kr., men forskjellig fra andre.
MT ble hovedsakelig kopiert, redigert og distribuert av en gruppe jøder kjent som masoretene mellom 600- og 900-tallet e.Kr. Selv om konsonantene endres lite i teksten som var akseptert på 200-tallet (og også endre lite fra en del tekster fra Qumran som er enda eldre), har de tallrike forskjellene av både større og mindre betydning når den sammenlignes med manuskripter av Septuaginta (bevart fra 300-tallet), en gresk oversettelse gjort på 200- til 100-tallet f.Kr. av den hebraiske Bibelen og som var populær i Egypt og i Midtøsten.
Det hebraiske ordet mesora (hebraisk מסורה) viser til overføringen av en tradisjon. I en meget bred forstand kan det referere til hele kjeden av jødisk tradisjon, men i referanse til masoretisk tekst har ordet mesora en særskilt betydning: diakritisk merkinger av teksten i den hebraiske Bibelen og nøyaktig tegn i margene i manuskriptene (og senere trykkinger) av den hebraiske Bibelen som noterer tekstdetaljer, vanligvis om den presise stavingen av ordene.
De eldste bevarte manuskripter av masoretiske tekst er datert tilnærmet til 800-tallet e.Kr., og Aleppo-kodeksen, som en gang det eldste komplette kopi av den masoretiske bibelteksten, men nå mangler den Tora-seksjonen, er datert fra 900-tallet.

Opprinnelse og videreformidling

Talmud hevder at en standardutgave av den hebraiske Bibelen ble oppbevart i tempelet i Jerusalem for at den skulle kunne skrives av. Det var betalte korrekturlesere av bibelske bøker blant tempelet myndighetspersoner. Denne kopien er nevnt i Aristeasbrevet (en hellenistisk tekst fra 200-tallet f.Kr.) i utsagnene til den jødiske filosofen Filon og hos den jødiske historikeren Josefus.
En fortelling i Talmud, kanskje i referanse til en tidligere tid, vedrørende at tre Tora-ruller ble funnet ved tempelet, men de var forskjellig fra hverandre. Forskjellene ble løst ved flertallsbeslutning mellom de tre utgavene.
A Dozen Summits

A Dozen Summits er et musikkalbum med Beezewax, utgitt i 1997. Dette er bandets debutalbum.
Ingveig

Etymologi

Ingveig er et nyere norsk navn dannet av navneleddene *Ingwaz, «tilhører guden Ing», og veig, «kraft, styrke».
Rivers State

Rivers State er en av Nigerias 36 delstater. Den ligger i Nigerdeltaet lengst sør i landet og ble etablert i 1967. Delstaten har et areal på 11 077 km² og hadde i 2006 et folketall på 5185400. Delstatens administrasjonsby er Port Harcourt, som med sine 1.148.753 innbyggere også er delstatens største by. Ogoni-folket er en av de større folkegruppene i delstaten med en halv million medlemmer.
Den indre delen av delstaten består av tropisk regnskog, mot kysten er det mangrovesumper som dannes av de mange elvene i deltaet. Disse er grunnen til delstatens navn. Næringslivet i Rivers State er i stor grad basert på råolje. Delstaten har to store oljeraffinerier, to store havner og flere flyplasser. En rekke større industribedrifter er spredt utover i delstaten.
Sportsklubben Arild

Stiftelsen og marsjkonkurransene

Sportsklubben Arild sprang ut av Jacobmenighetens Ungdomsforening og hadde opprinnelig tilhold i Hausmannsområdet rundt Jakob kirke. I begynnelsen drev klubbens medlemmer med friidrett, ski, fotball og friluftsliv, og klubben ivret tidlig for marsjidrett og kappgang. Fra 1920 arrangerte Arild marsjkonkurranser etter militært mønster og disse var en stund svært populære. I toppåret 1930 deltok om lag 1400 menn og 350 kvinner. Fra 1930 til 1936 ble Arilds marsjkonkurranser regnet som uoffisielle norgesmesterskap.

Håndball

Arild var Norges første håndballklubb. I 1936 opprettet klubben egen håndballgruppe og inviterte to svenske lag til oppvisningskamp i Oslo. Året etter tok klubben initiativet til å stifte Norges Håndballforbund. Arilds Øyvind Mørck Smith ble håndballforbundets første formann.
Arild vant norgesmesterskapet for menn utendørs i 1939, 1949, 1950 og 1951 og innendørs i 1958 og 1964. Klubben rykket ned fra toppdivisjonen i 1977 og la etter hvert ned aktiviteten.
Ironitegn

Et ironitegn (fransk: point d'ironie) er et symbol som er blitt foreslått brukt som markør i en tekst der en mening skal tolkes ironisk. Det vanligste symbolet er et speilvendt spørsmålstegn (؟ – «REVERSED QUESTION MARK»). Eldste kjente bruk er fra 1580-årene, da det ble brukt av den engelske utgiveren Henry Denham. Tegnet har aldri vært mye brukt.
Et tilsvarende tegn (؟ – «ARABIC QUESTION MARK») er også brukt for å markere et retorisk spørsmål. I dag er denne formen bare i bruk på persisk og arabisk, språk som blir skrevne fra høyre til venstre.
Jibril

Etymologi

Jibril er en arabisk form av Gabriel, som har opprinnelse i det hebraiske navnet Gavri'el (גַבְרִיאֵל) og er dannet av de navneleddene geber, «mann», eller gabar, «sterk», og el, «Gud». 
Djibril og Gibril er andre former av navnet. Djibo er en diminutiv form av navnet.
Bjørkremma

Bjørkremma er en gård i Vefsn som ligger ca. 28 km. nord for Mosjøen, litt nordøst for innsjøen Ømmervatnet. Gården grenser i nord mot Stordalen, i sør mot Sandbukta (Vefsn) og i vest mot Blåfjellet, der hver matrikkelgård rundt fjellet har en teoretisk kile opp til høyeste punktet i fjellet, som er Kveldstuva. I øst grenser gården mot Hattelva.
Jamnagar (distrikt)

Demografi

Ved folketellingen i 2011 var det 2 159 130 innbyggere i distriktet, mot 1 904 278 i 2001. Den urbane befolkningen utgjør 44,96 % av befolkningen.
Barn i alderen 0 til 6 år utgjorde 11,77 % i 2011 mot 14,40 % i 2001. Antallet jenter i den alderen per tusen gutter er 898 i 2011, det samme som i 2001.
EM i fotball for kvinner 2009 kvalifisering

Kvalifiseringsspill, første runde

Kvalifiseringen til EM besto av to kvalifiseringsrunder. I runde en møttes de lagene med dårligst UEFA-ranking til innbyrdes gruppespill der alle lagene møttes én gang i ett av deltakerlandene. Lagene ble delt opp i fem grupper a fire lag, der den beste gikk videre:

Kvalifiseringsspill, andre runde

I kvalifiseringsspillets andre runde spilte 30 land om 11 plasser (Finland var automatisk kvalifisert som vertsnasjon). Landslagene ble delt inn i 6 grupper med 5 land i hver. Det ble spilt både hjemme- og bortekamper. Vinnerne ( i grønt) gikk automatisk videre, mens lag nummer 2 og de 4 beste treerne etter at man fjernet kampene mot de dårligste lagene (i lilla), måtte spille kvalifisering om de resterende fem plassene:
Framnæsodden

Framnæsodden er en liten odde på vestsiden av det norske bilandet Peter I Øy i Antarktis. Den ligger i den sørlige enden av Sandefjordbukta.
Odden er oppkalt etter Framnæs Mekaniske Værksted i Sandefjord, byen som var senter for den norske hvalfangstindustrien og hjemby til Lars Christensen som finansierte de første norske ekspedisjonene til Peter I Øy på slutten av 1920-tallet. Den første ilandstigningen på øya ble foretatt på Framnæsodden 2. februar 1929 på den andre Norvegia-ekspedisjonen, og det ble oppført en liten hytte her.
Helleristningene på Stokkan

Stokkan er et helleristningsfelt i Stjørdal.
Stokkan ungdomsskole er lokalisert i dette området hvor denne minneplassen er, siden den gamle Stokkan ungdomsskole er et kulturminne for Stjørdal, siden den skolen har stått fra 60-70 tallet og frem til 2010, hvor den nye Stokkan ungdomsskole er bygget.
Underhaug Fabrikk

Underhaug Fabrikk A/S var en bedrift på Nærbø på Jæren, som produserte landbrukredskaper.
Underhaug Fabrikk A/S ble stiftet av Fredrik A. Underhaug, i 1907. Underhaug produserte blant annet ploger, men er mest kjent for stubbebryterne sine og for steinklypa. I etterkrigstiden gikk Underhaug mer og mer over til å produsere radrenskerutstyr og potetmaskiner, etterhvert både potetsettere og opptakere. Fra sent på 1970-tallet produserte Underhaug store mengder avlesservogner. På 1980-tallet ble Underhaug kjent for rundballepakkerane sine.
I 1986 fusjonerte Underhaug Fabrikk A/S med Kverneland Group, og driften på Nærbø fortsatte under navnet Kverneland Nærbø AS. I 2001 stiftet Kverneland Group, sammen med det nederlandske selskapet Agrimac Holding et nytt selskap i Nederland, Dunor Potato Group B.V., som produserte maskiner for potetdyrking. De tidligere potetmaskinene fra Underhaug var blant disse produktene, og Dunor fortsatte med å bruke merkenavnet Underhaug på disse.
I 2004 ble Kverneland Nærbø nedlagt og produksjonen av ballepakkere flyttet til Kverneland Gottmadingen i Tyskland. TKS AS kjøpte den gamle Underhaug-fabrikken fra Kverneland Group og etablerte dette som et datterselskap, under navnet TKS Mekaniske AS. I 2006 kjøpte TKS Mekaniske rettightene til potetmaskinene og flyttet produksjonen tilbake til Nærbø.
Bilrevyen.no

Bilrevyen.no var et norsk nettsted som har spesialiserte seg i kort informasjon om forskjellige biler og ulike bilmerker. Nettstedet kom på nettet første gang i 2000, etablert av far og sønn Leiv Gjøsæther og Lars Christian Gjøsæther. Fra beskjeden utforming har nettstedet siden vokst og fikk ny design i 2010. Nettstedet henvendte seg til bilinteresserte og utmerket seg med en stor database av fotografier av biler. Det ble også forsøkt en engelsk versjon under et annet navn, «Urge4cars». Da Leiv Gjøsæther døde uventet 22.9.2015 ble nettstedet avviklet.
Platycerus marginalis

Utseende

En nokså liten, avlang, blankt svart hjortebille, vanligvis uten metallglans. Kroppen er litt flattrykt, og er fint og nokså tett punktert. Hodet er firkantet, bredere enn langt. Arten kan kjennes på at pronotum har lysere ytterkant. Dekkvingene har fine lengdestriper .

Levevis

Larvene utvikler seg i råtnende trevirke av mange ulike løvtrær, de voksne billene besøker av og til blomster.

Utbredelse

Arten er utbredt i det vestlige Nord-Amerika, fra California i sør til Britisk Columbia i nord og Wyoming og New Mexico i øst .
Østfoldprisen

Østfoldprisen er Østfold fylkeskommunes hederspris; den ble delt ut for første gang i 2004. Prisen er en videreføring av Østfold fylkes kulturpris og noen andre priser.
Prisen kan deles ut til enkeltpersoner, organisasjoner, grupper eller lag som bor i eller er fra Østfold, eller på annen måte har tilknytning til Østfold, og kan tildeles den eller de som har gjort eller gjør seg fortjent til det med en samfunnsnyttig innsats for Østfold og østfoldsamfunnet. Prisen deles normalt ut én gang i året, og består av kr 100 000 og et diplom og et kunstobjekt som utformes spesielt til denne prisen av en østfoldkunstner.
Alle kan komme med forslag senest 15. oktober, og årets vinner kunngjøres i november. Fylkesutvalget avgjør hvem som tildeles prisen.
Abyssiner

Opprinnelse

Opphavet til dagens abyssinerkatter var en katt som ble innført fra Etiopia til Storbritannia av Sir Robert Napier i 1868. Den het Zula, og ble vist på en utstilling i The Crystal Palace i London i 1871. En herre ved navn G. Stables bestemte seg i 1874 for å gjøre en inngående vitenskapelig studie av denne katten. Det førte blant annet til at rasen ble anerkjent i England i 1882, der den raskt etablerte seg. I de nærmeste årene krysset man inn britisk korthår for å styrke linjene. Den først rasestandarden ble publisert i 1889. De første kattene ble eksportert til USA omkring 1910, der Cat Fanciers' Association anerkjente den i 1917.

Utseende, anatomi og fysikk

Abyssineren gir et majestetisk inntrykk. Den er smidig og elegant og har en velproporsjonert og muskuløs langstrakt kropp og et middels langt hode. I størrelse blir den ca. 4-7,5 kg. Pelsen er kort, tett og glatt, lys i grunnfargen, men mørkere utover mot hårtuppene. Flere farger er tillatt. Somali er en langhåret variant av katterasen.

Karaktertrekk

Abyssineren er en livlig, aktiv og leken katt, som har en god porsjon nysgjerrighet. Temperamentet er balansert, men den har en sterk personlighet og trenger mye oppmerksomhet.
Gaute

Bakgrunn

Gautr, Gauti, Guti, Gothus, Gapt og Geats er navn bygd over den oldgermanske ordstammen *ǥuđ, det vil si «gud». Disse formene kan være avledet av navnet på høvdingen av stammen som dannet grunnlaget for gøtere (Gautar), gotere (Gutans) og gotlendinger (Gutar). Gaut var for øvrig et av den norrøne guden Odins navn, og alle disse navneformene kan være uttrykk for en eldgammel tradisjon med å benevne stammer etter navnet på grunnleggeren.
Ellers er Gautrekr navnet på en konge fra Götaland som opptrer i flere skriftlige kilder, i Gautreks saga, Hrólfs saga Gautrekssonar, Bósa saga ok Herrauðs, Ynglinga saga, Nafnaþulur (som er en del av Edda) og Af Upplendinga konungum. Navnet betyr «Gøtenes hersker» og kan vise til forskjellige historiske personer. Gautrekr blir imidlertid alltid omtalt som sønn av Gaut eller Gauti, som i én kilde sies å ha gitt navn til Götaland. I Nafnaþulur blir han nevnt som en av havkongene, etter sin far Gauti.
Indre Sogn

Indre Sogn er en betegnelse på kommunene og landområdet rundt indre del av Sognefjorden. Distriktet Indre Sogn omfatter kommunene Leikanger, Sogndal, Aurland, Lærdal, Årdal og Luster. Den andre delen av Sogn heter Ytre Sogn. Indre Sogn var tidligere fogderi i Nordre Bergenhus Amt, nåværende Sogn og Fjordane fylke.
Indre Sogn har et samlet areal på 7 419 km² og 24 835 innbyggere pr. 1. januar 2017.

Stortingsvalgene 1906-1918

Indre Sogn var en valgkrets i Nordre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Indre Sogn valgte således én representant og én personlig vararepresentant.
Valgkretsen Indre Sogn bestod av herredene Jostedal, Lyster/Luster, Hafslo, Årdal, Lærdal, Borgund, Sogndal og Aurland med rundt 16 000 innbyggere og 8 000 stemmeberettigede etter innføringen av kvinnelig stemmerett.
Andapa

Andapa er en by i Antsirananaprovinsen i den nordøstlige delen av Madagaskar. I 2005 hadde byen 27 618 innbyggere.
Rundt 88 % av innbyggerne i byen er jordbrukere, og de viktigste råvarene foruten ris er bønner, tomater og vanilje.